Quál estió o debat prencipal en l’asembleya de Fruga?
#000006
Podemos dicir que o que i hai, en cheneral, ye inquietut. Estiemos debatindo a situación de cadagún d’os sectors basicos en o rural y, o que mas y o que menos, amostró a suya inquietut debant d’o futuro y que, en a mayoría d’os casos, ha de veyer con os baixos pres que le’n pagan a o treballador.
#000007
En o tema d’a leit, a novedat a mayors, amás d’a problematica d’os pres, ye precisament ixa desaparición d’as condutas, pero os pres que se pagan son baixos como en atros sectors. Se les obligó a os ganaders a comprar conduta ta tener accesos a millors explotacions, poder producir y tener buenos pres. Se ficoron en gastos y inversions que agora quedan en papel mullau... No ye guaire diferent a o que ocurrió con as preferents y pareixe obvio que habría d’haber unas compensacions. Agora plega una liberalización sobre a quala cal tomar bell tipo de medida porque no puede fer cada quí o que le dé a gana. Ta empecipiar, i hai normas a ran europeu que impiden que os productos agrarios puedan vender por baixo d’os costes de producción, asinas que caldrá posar-se a charrar y debatir y artellar solucions a os problemas que plegan agora.
#000009
Como se gosa dicir, a río rechirau, ganancia de pescadors. A industria, con o beneplAcito d’a Xunta y d’as administracions, fa o que le da a gana. Os nuestros gobernants han d’administrar a totz os ciudadans y no solament a una parte d’ells. Cal posar as partes ta plegar a acuerdos. A famosa Mesa d’a Leit no ye activa y no puede estar que una parte s’aprofite de l’atra. Amás, ye muit necesaria a enchegada d’una interprofesional lactea gallega, con a presencia de totz os actors implicados y buscando os mecanismos ta guarenciar os pres. Pero o president gallego ye ausent, igual como a consellera u o Ministerio y mesmo a UE. Dimpués, de bote y boleyo, amaneixen unas pinyoras millonarias a la industria que, manimenos, les siguen compensando y les permiten seguir abusando.
#000011
En l’asembleya Fruga tractó tamién a problematica d’a despoblación rural.
#000013
Poco se puede fer aquí si l’Administración no interviene. Si as cosas son malament, ye normal que o relevo cheneracional no se produzca. No se puede estar treballando y gastando diners ta cosa y son os gubiernos os que han de levar a cabo politicas idonias, invertir y cudiar o rural. Yo soi d’Ourense y ista ye a provincia [de Galicia] mas desertizada a ran agroganadero y dimpués no i hai que fuegos y incendios. Ixas son tamién as conseqüencias de l’abandono y a dixadez.
#000014
Diz Fruga que o rural “ye o futuro de Galicia”.
#000015
Hemos de partir d’a base que si un país no ye capaz d’alimentar a la población ye empobreciu y amás ye dependient. Cada país ha de poder producir alimentos t’a suya producción y Galicia puede, pero por unatro costau son as politicas agrarias y as subvenciones u aduyas que plegan d’a UE. No puede estar que en a PAC, 3.000 explotacions cobren igual como 600.000. Claro ye, a qui son dirichidas istas aportacions. No ye un problema de diners, sino que los i hai pero son mal repartius. No se puede estar subvencionando a chent que no ye agricultora, que no produz alimentos... A Fruga ya podió comprobar en una chunta en a UE que l’administración comunitaria sigue enrocada en o mesmo por intréses d’os terratenentes y de diferents poders, pero si o que se quiere ye empentar l’agricultura, a qui cal protecher ye a os agricultors.
#000016
Diz tamién a organización que peleyará por estar en as diferents mesas de negociación d’os afers que aconsiguen a o campo gallego. Por qué no lo son?
#000017
Somos una organización, tenemos dreito a asociar-nos y complimos totz os requisitos legals, pero l’Administración no conta con nusatros encara que tengamos representación, por eixemplo, en totz os consellos reguladors menos en un. Charramos con a consellera quantas veces sobre o tema y mesmo con totz os grupos parlamentarios explicando-les a nuestra situación. Totz son d’alcuerdo que hemos d’estar-ie presents, pero falta que nos conviden u incluigan en as mesas an se discuten as politicas agrarias. Diemos os pasos que hebanos de dar, pero claro ye que agora solament nos queda protestar.
#000018
Alavez, por que no los tienen en cuenta?
#000019
A Xunta nos da a razón como a os fatos, pero no nos da una solución. Talment, les emprenya que siamos una voz critica y discordant, pero a ixo han de fer-se-ie.
#000020
Tu dirección de correo electrónico no será publicada. Los campos obligatorios están marcados con *
#000022